Εκκλησία του Σαν Ρόκκο (Βενετία)

Η **Εκκλησία του Αγίου Ρόκκου** () είναι Ρωμαιοκαθολική εκκλησία αφιερωμένη στον Άγιο Ρόκκο στη Βενετία, στη βόρεια Ιταλία. Κτίστηκε μεταξύ 1489 και 1508 από τον Μπαρτολομέο Μπον τον Νεότερο, αλλά άλλαξε σημαντικά το 1725. Η πρόσοψη χρονολογείται από το 1765 έως το 1771  και σχεδιάστηκε από τον Μπερναντίνο Μακαρούτσι. Η εκκλησία είναι μία από αυτές, που κτίστηκαν στη Βενετία ως προσφορά για την απαλλαγή από την πανώλη. 

Ο Άγ. Ρόκκος, του οποίου τα λείψανα βρίσκονται στην εκκλησία μετά τη μεταφορά τους από τη Βογκέρα της Παβίας, ανακηρύχθηκε πολιούχος της πόλης το 1576. Κάθε χρόνο, την ημέρα της εορτής του (16 Αυγούστου), ο δόγης έκανε προσκύνημα στην εκκλησία.

Κοντά στην εκκλησία βρίσκεται η Μεγάλη Σχολή του Αγ. Ρόκκου, γνωστή για τους πολυάριθμους πίνακες του Tιντορέττο. Ιδρύθηκε τον 15ο αι. ως αδελφότητα, για να βοηθήσει τους πολίτες σε καιρούς πανώλης.

## Περιγραφή της

### Το εξωτερικό
Η πρόσοψη είναι διακοσμημένη με αγάλματα του Τζοβάννι Μαρκιόρι: στα αριστερά είναι ο Ζεράρ ντε Τσανάντ (ιταλ. Τζεράρντο Σαγρέντο) και ο Γκρεγκόριο Μπαρμπαρίγκο, ενώ στα δεξιά ο Λορέντσο Τζουστινιάνι και ο Πιέτρο Ορσεόλο. Στο κέντρο, επάνω από την πόρτα της εισόδου, είναι το ανάγλυφο *Ο Σαν Ρόκκο θεραπεύει τα θύματα της πανώλης* από τον Τζοβάννι-Μαρία Μορλάιτερ.

 
San Rocco (Venice) - San Rocco healing the plague victims by Giovanni Morlaiter.jpg|*Ο Σαν Ρόκο θεραπεύει τα θύματα της πανώλης*, από τον Τζοβάννι-Μαρία Μορλάιτερ.
San Rocco (Venice) - Statue of Saint Gerard of Csanád.jpg|Ο Άγιος Γκεράντο Σαγκρέντο.
San Rocco (Venice) - Statue of Saint Gregorio Barbarigo.jpg|Ο Άγιος Γκρεγκόριο Μπαρμπαρίγκο
San Rocco (Venice) - Statue of Saint Lawrence Giustiniani.jpg|Ο Άγιος Λορέντσο Τζουστινιάνι.
San Rocco (Venice) - Statue of Saint Peter Orseolo.jpg|Ο Άγιος Πέτρος Ορσόλο.


### Το εσωτερικό
Το εσωτερικό της εκκλησίας είναι αξιοσημείωτο για τους πίνακες του Τιντορέττο, που περιλαμβάνουν τα έργα:
* *Ο Ευαγγελισμός* και ο *Άγιος Ρόκκος παρουσιάζεται στον πάπα* στον δυτικό τοίχο.
* *Ο Άγιος Ρόκκος μεταφέρεται στη φυλακή* (του αποδίδεται) και η *κολυμβήθρα της Βηθεσδά* στο νότιο τείχος του ναού.
* *Ο Άγιος Ρόκκος θεραπεύει τα θύματα της πανώλης*, ο *Άγιος Ροκκος παρηγορούμενος από έναν Άγγελο*, ο *Άγιος Ρόκκος στην Ερημία* και ο *Άγιος Ρόκκος θεραπεύει τα Ζώα* (αποδίδονται) στο τέμπλο.
* *Ο Άγιος Χριστόφορος* και ο *Άγιος Μαρτίνος* έφιπποι από τον Πορντενόνε· κρέμονται στον βόρειο τοίχο του κύριου κλίτους.

Επίσης υπάρχουν: ένα μνημείο του Πελεγκρίνο Μπαζέλι Γκρίλο (1517) και ένα άγαλμα του Αγ. Ρόκκου του Μπαρτολομέο Μπον.


San Rocco Venezia (Interno).jpg|Το εσωτερικό.
San Rocco Venezia (Interno) - Cappella maggiore.jpg|Βωμός του Βεντουρίνο Φαντόνι.
San Rocco Venezia (Interno) - Cappella maggiore - Soffitto.jpg|Ο θόλος και η αψίδα διακοσμήθηκαν από τον Πορντενόνε.
San Rocco Venezia (Interno) - Organo di Gaetano Callido.jpg|Το Όργανο.
San Rocco Venezia (Interno) - Cristo scaccia i mercanti dal tempio di Giovanni Antonio Fumiani.jpg|Ο Χριστός εκτοπίζει τους εμπόρους από τον ναό, του Φουμιάνι


## Σημειώσεις


## Δείτε επίσης
* Κατάλογος εκκλησιών στη Βενετία

## Βιβλιογραφικές αναφορές
* 
* 

## Εξωτερικοί σύνδεσμοι
* Δορυφορική εικόνα από τους Google Maps (o Άγ. Ρόκκος βρίσκεται δυτικά της Σάντα Μαρία Γκλοριόζα ντεϊ Φράρι)

Κατηγορία:Κτίρια και κατασκευές στη Βενετία
Κατηγορία:Εκκλησίες στην Ιταλία